गैनिमीड (उपग्रह)
अगर आप के इस से मिलते-जुलते नाम के क्षुद्रग्रह (ऐस्टेरोयड) के बारे में जानकारी ढूंढ रहे हैं तो १०३६ गैनिमीड वाला लेख देखिये गैनिमीड हमारे सौर मण्डल के पाँचवे ग्रह बृहस्पति का सब से बड़ा उपग्रह है और यह पूरे सौर मंडल का भी सब से बड़ा चन्द्रमा है। इसका व्यास (डायामीटर) 5,268 किमी है, जो बुध ग्रह से भी 8% बड़ा है। इसका द्रव्यमान भी सौर मंडल के सारे चंद्रमाओं में सबसे ज़्यादा है और पृथ्वी के चन्द्रमा का 2.2 गुना है।